CELEX: 22017D1873
Language: hu
Date: 2016-03-18 00:00:00
Title: Az EGT Vegyes Bizottság 43/2016 határozata (2016. március 18.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1873]

19.10.2017   
               
               
                  HU
               
               
                  Az Európai Unió Hivatalos Lapja
               
               
                  L 270/5
               
            AZ EGT VEGYES BIZOTTSÁG 43/2016 HATÁROZATA
      (2016. március 18.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/1873]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A DL-metionil-DL-metionin halak és rákfélék takarmány-adalékanyagaként történő felhasználásának engedélyezéséről szóló, 2015. augusztus 19-i (EU) 2015/1408 bizottsági végrehajtási rendeletet (1) bele kell foglalni az EGT-megállapodásba.
               
            
                  (2)
               
               
                  A nátrium-biszulfátnak a kedvtelésből tartott és más nem élelmiszer-termelő állatok takarmány-adalékanyagaként való engedélyezéséről szóló 136/2012/EU bizottsági végrehajtási rendelet módosításáról szóló, 2015. augusztus 20-i (EU) 2015/1414 bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  Az asztaxantin halak, rákfélék és díszhalak takarmány-adalékanyagaként történő engedélyezéséről szóló, 2015. augusztus 20-i (EU) 2015/1415 bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  A nátrium-biszulfát valamennyi állatfaj takarmány-adalékanyagaként történő engedélyezéséről szóló, 2015. augusztus 20-i (EU) 2015/1416 bizottsági végrehajtási rendeletet (4) bele kell foglalni az EGT-megállapodásba.
               
            
                  (5)
               
               
                  Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazítások részében meghatározottak szerint a takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (6)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének II. fejezete a következőképpen módosul:
      
                  1.
               
               
                  A 2zzc. pont (136/2012/EU bizottsági végrehajtási rendelet) a következő szöveggel egészül ki:
                  „, az alábbi módosítással:
                  
                              —
                           
                           
                              
                                 32015 R 1414: a Bizottság 2015. augusztus 20-i (EU) 2015/1414 végrehajtási rendelete (HL L 220., 2015.8.21., 3. o.)”.
                           
                        
            
                  2.
               
               
                  A szöveg a 153. pont ((EU) 2015/1399 bizottsági végrehajtási rendelet) után a következő pontokkal egészül ki:
                  
                              „154.
                           
                           
                              
                                 32015 R 1408: a Bizottság 2015. augusztus 19-i (EU) 2015/1408 végrehajtási rendelete a DL-metionil-DL-metionin halak és rákfélék takarmány-adalékanyagaként történő felhasználásának engedélyezéséről (HL L 219., 2015.8.20., 3. o.).
                           
                        
                              155.
                           
                           
                              
                                 32015 R 1415: a Bizottság 2015. augusztus 20-i (EU) 2015/1415 végrehajtási rendelete az asztaxantin halak, rákfélék és díszhalak takarmány-adalékanyagaként történő engedélyezéséről (HL L 220., 2015.8.21., 7. o.).
                           
                        
                              156.
                           
                           
                              
                                 32015 R 1416: a Bizottság 2015. augusztus 20-i (EU) 2015/1416 végrehajtási rendelete a nátrium-biszulfát valamennyi állatfaj takarmány-adalékanyagaként történő engedélyezéséről (HL L 220., 2015.8.21., 11. o.)”.
                           
                        
            2. cikk
      Az (EU) 2015/1408, az (EU) 2015/1414, az (EU) 2015/1415 és az (EU) 2015/1416 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. március 19-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. március 18-án.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 219., 2015.8.20., 3. o.
      
      
         (2)  HL L 220., 2015.8.21., 3. o.
      
      
         (3)  HL L 220., 2015.8.21., 7. o.
      
      
         (4)  HL L 220., 2015.8.21., 11. o.
      
      
         (*1)  Alkotmányos követelmények fennállását nem jelezték.